自從1798年法國拿破崙入侵埃及，陸續有伊斯蘭教國家成為西方國家殖民地或者半殖民地，令伊斯蘭教國家產生變化，尤其係西方資本主義對伊斯蘭教國家經濟模式都有好大影響同改變，但同時亦有一啲保守封建份子堅持唔肯改變，但喺第二次世界大戰之後，各種民主、現代化同世俗化等訴求亦喺伊斯蘭教國家興起，令伊斯蘭教唔可以唔面對呢啲改變，例如喺天課制度、刑法、婦女地位等問題，都面對改革訴求，於是出現各種形形式式嘅社會運動，好似瓦哈比教派運動、賽努西運動、馬赫迪運動、巴佈教派運動、阿赫默比亞教派運動、黑穆斯林運動等等。